overenie interakcií
Môžem užívať spolu Concor Cor 2,5mg a Sertralin Actavic 25mg a Grandaxín?
Dobrý deň,
ďakujeme za Vašu otázku.
Medzi liekmi Sertralin Actavis a Grandaxin dochádza k interakcii strednej závažnosti, ktorej výsledkom sa môže potencovať tlmivý účinok na CNS. Táto kombinácia liečiv si vyžaduje opatrnosť a je na zvážení lekárom.
Medzi liekmi Concor Cor a Sertralin Actavis dochádza k interakcii strednej závažnosti. Liek Sertralin pôsobí ako inhibítor enzýmu, cez ktorý sa liek Concor Cor metabolizuje, čo môže spôsobiť zvýšenie účinku lieku Concor Cor, vrátané zvýšeného rizika výskytu vedľajších účinkov, až prípadnej toxicity. Táto kombinácia liečiv si vyžaduje opatrnosť a je na zvážení lekárom.
Pokiaľ Vám lieky predpísal jeden lekár, ktorý si je týchto interakcií vedomý a prispôsobil im dávkovanie, odporúčam riadiť sa jeho pokynmi. V prípade, že Vám lieky predpísali rôzni lekári, ktorí nemali infomácie o užívaní ďalších liekov, odporúčam upovedmiť ich o tejto skutočnosti. Súčasne odporúčam sledovať hladiny tlaku krvi a v prípade výrazných rozdielov, prípadne výskytu akýchkoľvek vedľajších účinkov či pochybností ohľadom užívania liekov kontaktovať predpisujúceho lekára.
S pozdravom
PharmDr. Patrícia Čečková